**Vi ønskjer 1. - 4. trinn, tilbake i skulen måndag 27. april**

Med skulens fokus på gruppeinndeling, hygiene og auka reinhald er trygt for barna å starte opp at i skulen. Samanlikna med vaksne er få barn identifisert som smitta av Korona i Noreg, og undersøkingar viser at dei heller ikkje smittar andre i like stor grad som vaksne. I den perioden vi no har vore i har vi lært at god handhygiene, hostehygiene og avstand er viktig. Det er viktig at vi fortsett med det sjølv om no skule og barnehage startar på igjen. Vi ser også at barn og unge har svært låg risiko for å få alvorleg sjukdom med koronavirus

**Det er trygt for barn å gå på skulen**

Skulane opnar no for 1-4 trinn. I perioden framover er vi ekstra nøye med å trygge godt smittevern. For at skulen skal klare dette arbeidet, er vi avhengig av føresette. Sett deg godt inn i skulens smittevernplan, merk at foreldre eller andre ikkje skal følgje eleven inn på skulen. Tren på handvask og forklar barnet ditt om kvifor vi er så nøye med handvask. La barnet ditt vaske hendene før det reiser på skulen, og med ein gang det kjem heim. Dersom du er i tvil på korleis korrekt handvask skal gjennomførast, sjå her: <https://youtu.be/vsFQfZit0KU>

**På skulen vil vi være spesielt opptekne av å:**

* Ha gode rutiner for handvask
* Inndeling i mindre grupper (Kohorter)
* Det blir mykje uteskule framover, pass på at du er oppdatert på vekeplan, send med utekle for Sunnmørsver.
* Auka reinhald på skulen
* Vaske utstyr jamnleg, til dømes nettbrett
* Halde god avstand til kvarandre
* Vi skal framleis sørgje for at elevane har eit trygt og godt skulemiljø. Alle som jobbar på skulen, skal følgje med på at elevane har det bra. Forklar barnet ditt at dei ikkje lengre kan springe fritt på skulens område.

**Viss barnet ditt ikkje kjenner seg bra**

Ikkje møt på skulen eller SFO viss barnet ditt har symptom på sjukdom, dette gjeld også milde symptom. Det er ekstra viktig at barna held seg heime i minst eitt døgn etter at dei har blitt symptomfrie. Viss nokon andre heime har luftvegssymptom eller fått påvist koronaviruset, skal de ikkje følgje barna til skulen. Om nokon i husstanden har fått luftvegssymtom, men ikkje fått påvist korona, kan andre følgje barnet på skulen. Dersom nokon i husstanden har korona skal eleven IKKJE møte på skulen.

Viss barna blir dårlege på skulen, tek vi kontakt med foreldra. Barna må hentast. Tilsette i skulen blir testa straks om det er mistanke om Korona. Dersom barn eller nokon i familie til barnet får luftvegsinfeksjon som varer over 2 døgn, skal ein ta kontakt med fastlegen sin. Fastlegen vil avgjere om personen skal til testing. Vi har ei eiga testavdeling her i Giske kommune.

**Fritida:**

Det kan vere lett for at vi tenkjer at no slepp alle smitterestriksjonar opp. Vi skal framleis praktisere sosial distanse, vere samen i mindre grupper, hyppig og god Koronavask. Barn må få leike saman, men helst ute. Om dei deltek i fritidsaktivitet, les informasjon frå klubb eller lag på korleis barna skal passe på smittevern i aktiviteten. Ein skal fortsatt ha faste leikekameratar og veiledaren tilrår at ein berre er saman med born i sin gruppe (kohort) frå skule/SFO.

**Leikeplassar på skulane**

Vi ber om at alle barn og vaksne ikkje brukar skulens leikeområde eller leikeapperater no som vi har smittevernrestriksjonar.

**Skoleskyss**

Fram har eigen plan for å redusere smitte på skulebussen.Viss elevane tek skulebuss må de hugse å halde god avstand, både mens de ventar på bussen og i bussen.Elevane må sitte annankvar på vinusplass og gangplass bakover. Dei skal ha eit ledig sete ved sidan av seg. Ein bør ikkje bruke skuleskyss og offentleg transport viss det er mogleg.